Francisco F. Feliciano

Francisco F. Feliciano (født 19. februar 1941 i Morong i provinsen Rizal på Filippinene, død 19. september 2014 i Manila) var en filippinsk komponist og dirigent. Han var en av Asias viktigste komponister innen liturgisk musikk, og ble regnet som en av Filippinenes ledende komponister. I 2014 ble han tildelt ordenen Pambansang Alagad ng Sining ng Pilipinas («Filippinsk nasjonalkunstner»), landets høyeste utmerkelse for en kunstner.Filscap honors Dadap, Buenaventura, Feliciano   -Inquirer Lifestyle. Lest 8. april 2015

 Liv og virke
 Utdannelse 
Francisco Feliciano hadde grunnutdannelsen sin innen komposisjon fra Hochschule der Künst i Berlin, mastergrad i komposisjon fra University of the Philippines og master- og doktorgrad i musikk fra Yale School of Music.Minneord hos Yale School of Music - Lest 8. april 2015

Hans lærere i direksjon var Arthur Weisberg og Martin Behrmann, og hans lærere i komposisjon var Jacob Druckman, Isang Yun, H.W. Zimmerman og Krzysztof Penderecki.

 Arbeid 
Feliciano skrev moderne og avant garde-musikk. Han var knyttet til Asian Institute for Liturgy Music. Han skrev over tretti store verker innen kammermusikk, kormusikk, ballettmusikk, orkesterverker og flere hundre sanger til gudstjenestebruk.

Blant hans mest kjente verker er:
 Buksan mo ang aming mga labi (1982) Liturgical; se .
 Mass of Saint Andrew (1981) See .
 Pamugun (koral, med sopransolo. 2002) .
 Pokpok alimpako (kor. 2002) .
 Three Visayan folksongs : for high voice (1998) Se f.eks. .

Han er blant annet representert med en salme (tekst og musikk etter filiipinsk folketone) i Norsk salmebok 2013 salmenr. 620. Under NRKs sommermaraton ble salmen fremført av Frænakoret og Canite.

Feliciano har også dirigert Philippine Philharmonic Orchestra og var grunnlegger og president i en organisasjon som ville fremme asiatisk liturgisk musikk.

 Utmerkelser 
 John D. Rockefeller Award for Music Composition (1977)
 Pambansang Alagad ng Sining ng Pilipinas (2014)

 Referanser 

Kategori:Filippinske musikere
Kategori:Filippinske komponister
Kategori:Personer fra Rizal
Kategori:Filippinske salmediktere